**FAU møte 07.11.2023**

Oppmøte

Fra skoleledelsen: rektor Sissel F. Eilertsen

Fra foreldrerepresentantene:

|  |  |  |  |  |  |  |  |
| --- | --- | --- | --- | --- | --- | --- | --- |
| 8. trinn | 8a | 8b | 8c | 8d | 8 e | 8f | x |
| 9. trinn | 9a |  | 9c | 9d | 9e | 9f | x |
| 10. trinn | 10a |  | 10 c | 10d | 10e |  | 10g |

1.0 Siste nytt fra skolen

1.1 Skolemiljø

8.trinn

Det er mye fint på 8. trinn, generelt mange positive elever, og lærerne melder om godt klassemiljø. Før høstferien var alle klassene på telttur, de har også samlet inn penger til Røde Kors.

9. trinn

Det er fortsatt en del «hatprat» blant elevene, spesielt blant guttene. Det arbeides med å stoppe dette fra skolen sin side, det oppfordres også til å ta en prat om dette hjemme. Ulike tema trinnet har vært gjennom:

* Sex og samfunn
* Svømming og livredning (Sjøskolen)
* Under Midtstu-uken var tema AI og fokus på kildekritikk

10. trinn

Stort sett går det bra, elevene har faglig fokus og lærerne jobber med det sosiale miljøet. Trinnet har vært på hospitering, vært på kino og sett filmen «Krigere» som handler om utenforskap. I tillegg har de hatt besøk av en politiker og hatt informasjonsmøte om videregående. Det har vært en episode av «kvelning» i lek blant guttene som har ført til synkope, skolen har tatt tak i dette.

Alle trinn er i gang med utviklingssamtalen.

1.1.2 Elevundersøkelsen 2023 og nasjonale prøver

I gang i alle trinn, det er kun resultatene fra 10. trinn som vil bli publisert (offentliggjort). 8. og 9. trinn har gjennomført nasjonale prøver. [Resultater nasjonale prøver ungdomstrinnet (udir.no)](https://www.udir.no/tall-og-forskning/statistikk/statistikk-grunnskole/analyser/2023/analyse-av-nasjonale-prover-for-ungdomstrinnet-2023/) 9. trinn har noe bedre resultat på lesing enn gjennomsnittet. 8. trinn har bedre resultat i lesing, regning og engelsk sammenlignet med fjorårets 8. klasse. [NP ungdomstrinnet nasjonalt](https://eur02.safelinks.protection.outlook.com/?url=https%3A%2F%2Fwww.udir.no%2Ftall-og-forskning%2Fstatistikk%2Fstatistikk-grunnskole%2Fanalyser%2F2023%2Fanalyse-av-nasjonale-prover-for-ungdomstrinnet-2023%2F&data=05%7C02%7C%7C13d1e2f996d14cff947f08dc15ffd39f%7C8beccd600be640258e24ca9ae679e1f4%7C0%7C0%7C638409436082304538%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C62000%7C%7C%7C&sdata=i8alB0EuBB3uMF6JZ6Up7z3Lj4DcU0XjrHWgu0mDgek%3D&reserved=0)

1.1.3 Utflukt

Skolen er positiv til forslaget fra FAU å søke midler til Bydelen til et besøk på Roseslottet, ikke avklart hvilket trinn dette blir aktuelt for. Ønske å finne en dato, gjerne i mars.

1.2.10 Gjennomførte/planlagte klasseturer dette skoleåret.

8. trinn: Telttur før høstferien.

9. trinn: Prøver å få til en dagstur.

10. trinn: «Gymtur» til Øyungen, det er relativt langt å gå.

1.1.4 Prinsippet om gratisskolen

Spørsmål fra forrige møte; har skolen et syn på alternative måter å samle inn penger? Midtstuen følger gratisprinsippet. Lærerne får ikke lenger permisjon til å dra på klasseturer i arbeidstiden, de må evt. bli med i privat regi og betale evt. utgifter selv. Hvis det kommer en donasjon, kan lærerne stille. Udir gir støtte til ulike destinasjoner, Midtstuen Skolens Venner (MSV), kan også gi støtte. Når det gjelder skoletur, er det store forskjeller i klassene. Det kommer opp spørsmål hva FAU tenker/anbefaler vedrørende skoleturer, det anbefales å revidere skriv sendt ut av avtroppende leder Veronica. FAU utarbeider et skriv med en anbefaling, representant for 10c og 8a, Anders Hærland, utarbeider et forslag.

1.1.5 Mobilfri skole

Elevene leverer i utgangspunktet inn mobilene før timen. Ved gjentagende bruk av mobil, kan elevene få anmerkning. Skolen har ingen andre virkemidler ved mobilbruk (kan ikke tvinge elevene til å gi fra seg mobilene).

1.1.6 Juletre

Skolen ønsker seg også i år juletre fra Skajem. FAU/MSV har sponset det tidligere og det ble bestemt at det gjøres det samme i år.

1.1.7 Diverse markeringer høst 2023

- 10. oktober Verdensdagen for psykisk helse

- 24. oktober FN-dagen

- 31. oktober Halloween

- 28.11. MOT til å glede – dage

1.2. Pauseaktiviteter

Hensikten med aktiviteter er at elevene skal ha noe å gå til i friminuttene, og foregår mandager, onsdag og fredager. Elevene kan komme med innspill til flere aktiviteter.

Aktiviteter i 10. trinn; gymsal, sjakk og quiz

Aktiviteter i 9. trinn; gymsal, rockeverksted, realfagslunsj, strikking og hekling

Aktiviteter i 8. trinn; brettspill, ballbinge, spikkeverksted, fredagsquiz

1.3 Skolemat

Det er kommet positive tilbakemeldinger hjemme og det har også vært blandet mottagelse av elevene på skolematen. Det er mye matsvinn, noe av matsvinnet kan skyldes all maten er kald og det er ikke mulig å få varmet opp maten. Noe matsvinn skjer også på andre skoler. Skolen har ikke mulighet til å påvirke hvilken mat som tilbys. Det er midler for skolemat i 1. halvår, usikkert hva som skjer videre.

2.0 Kakesalg

Målet med kakesalg er å bidra til at elevene jobber på dugnad for å finansiere klassetur iht gratisprinsippet. Det er også mulig å ha en hyggelig samling i samlingssalen én gang i uken for trinnet. Det er flere måter å gjennomføre dette på, klassekontakt kan ta kontakt med kontaktlærer og avtale, evt. kan foreldre få hjelp på kontoret. Rektor har også tillatt at elevene selger kake i friminuttene i samråd med læreren sin.

3.0 Prøver/innleveringer dagen etter sosiale sammenkomster

Forslag om å unngå viktige prøver/innlevering dagen etter spesielle merkedager hvor utestengelse og utenforskap er ekstra sårt. Halloween er den vanskeligste dagen i året å være ensom for elever, ref. fug. Og forhold til denne dagen er det ekstra viktig at skole-hjem samarbeidet fungerer bra i forhold til et godt psykososialt skolemiljø.   
Noe uenighet i gruppen om dette.   
Vedlagt artikkel fra fug om viktigheten om godt samarbeid mellom skole og FAU (foreldre) ift Halloween på [foreldreutvalgene.no](https://foreldreutvalgene.no/fug/halloween-gjor-det-klart-for-barn-og-foreldre-at-alle-er-onsket/).

4.0 Skoleball

Dato ikke bestemt annet enn at det blir i mars 2024. Gruppe blir satt, avventer videre diskusjon til neste møte.

5.0 Fremlegg regnskap og økonomi

Flyttet til neste møte.

6.0 Sosiale arrangementer

Flyttet til neste møte.

7.0 Valg av FAU leder, nestleder, kasserer, referent

Det ble ikke foretatt noe valg under møtet, med unntak av nestleder.

Leder: Patricia San Miguel

Nestleder: Lene Tornes

Kasserer: Ikke valgt

Referent: Ikke valgt.

Vi takker Veronica Røkke for kjempe innsats, engasjement og arbeidet som FAU leder i to år på Midtstuen Skole!

8.0 Ballkjoler byttedag

Overføres til neste møte.

9.0 FAUs rolle vedrørende tilrettelegging og arrangement for sosiale arrangementer

Føres over til agenda på neste FAU møte.

10. Arbeidsutvalg

De ulike arbeidsgruppene er ferdig fordelt.

**Neste møte blir tirsdag 16. Januar 2024. Saker må meldes inn til FAU senest en uke før møtet.**